SET ปิดเย็นบวกแรง 9 จุด ตามตปท. ลุ้นสัปดาห์หน้ายืนเหนือ 1,600 จุด
SET ปิดเย็นบวกแรง 9 จุด ตามตปท. ลุ้นสัปดาห์หน้ายืนเหนือ 1,600 จุด โดยดัชนีปิดตลาดวันนี้ ที่ระดับ 1,597.04 จุด บวก 9.41 จุด หรือ 0.59% มูลค่าการซื้อขาย 4.5 หมื่นล้านบาท
11 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,597.04 จุด บวก 9.41 จุด หรือ 0.59% มูลค่าการซื้อขาย 4.5 หมื่นล้านบาท
10 หุ้นดันดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) กล่าวว่า ตลาดหุ้นไทยวันนี้ผันผวนในกรอบ ดัชนีฯปรับตัวขึ้นไปได้ก็ไม่ไกล และก็ปรับตัวลงไม่มากด้วย แต่ดัชนีฯก็ยังสามารถยืนในแดนบวกได้เช่นเดียวกับตลาดหุ้นในภูมิภาคเอเชียที่ส่วนใหญ่เคลื่อนไหวอิงในทางบวกมากกว่า โดยวันนี้มีปัจจัยเฉพาะตัวของแต่ละกลุ่ม อย่างกลุ่ม ICT วันนี้เจอแรงขายต่อเนื่องจากเมื่อวานนี้หลัง DTAC ที่ทำสัญญาระงับข้อพิพาทกับบมจ.กสท โทรคมนาคม (กสท.) และกลุ่มโรงพยาบาลวันนี้สามารถฟื้นตัวขึ้นมาได้บ้าง ซึ่งเป็นความไม่แน่นอนของตลาดฯในช่วงที่ยังไม่ได้มีปัจจัยใหม่
แนวโน้มการลงทุนในสัปดาห์หน้า น.ส.ธีรดา กล่าวว่า ตลาดฯคงจะแกว่ง Sideway ถึง Sideway Down โดยให้ติดตาม การประชุมรัฐสภาอังกฤษเพื่อลงมติร่างข้อตกลงว่าด้วยการถอนตัวของอังกฤษจากการเป็นสมาชิกของสหภาพยุโรป (Brexit) ในวันที่ 15 ม.ค.นี้ และติดตามความคืบหน้าการปิดหน่วยงานรัฐบาลของสหรัฐฯว่าจะมีแนวทางแก้ไขปัญหาอย่างไร ส่วนบ้านเรายังต้องติดตามเรื่องการเลือกตั้ง และการทยอยประกาศผลประกอบการของกลุ่มแบงก์ที่จะเริ่มประกาศในสัปดาห์หน้า
พร้อมให้แนวรับ 1,550 จุด ส่วนแนวต้าน 1,610 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 3,973,149.72 ล้านบาท ปิดที่ 68.50 บาท เพิ่มขึ้น 2.50 บาท
ADVANC มูลค่าการซื้อขาย 3,237,357.65 ล้านบาท ปิดที่ 169.00 บาท ลดลง 5.00 บาท
CPALL มูลค่าการซื้อขาย 3,083,670.30 ล้านบาท ปิดที่ 74.75 บาท เพิ่มขึ้น 0.75 บาท
BDMS มูลค่าการซื้อขาย 2,654,986.49 ล้านบาท ปิดที่ 22.90 บาท เพิ่มขึ้น 0.10 บาท
PTT มูลค่าการซื้อขาย 2,295,035.58 ล้านบาท ปิดที่ 49.25 บาท เพิ่มขึ้น 0.50 บาท